মুহাম্মাদ নফসে যাকিয়্যা
মুহাম্মাদ ইবনে আব্দুল্লাহ ইবনে হাসান মুসান্না ইবনে হাসান মুজতবা ইবনে আলী ইবনে আবু তালিব বা মুহাম্মাদ নফসে যাকিয়্যা (আরবি: محمد بن عبد الله بن الحسن بن الحسن بن علي الملقَّب النفس الزكية بن علي الملقب النفس 'শুদ্ধ আত্মা'), মুসলমানদের নবী মুহাম্মাদের কন্যা ফাতিমার বংশধর ছিলেন। তিনি তার নেতৃত্বের যোগ্যতা,, বাগ্মী দক্ষতা, আন্তরিক আচরণের জন্য সুপরিচিত। তিনি দ্বিতীয় আব্বাসীয় খলীফা আল মনসুরের বিরুদ্ধে মদিনায় আলীয় বিদ্রোহের নেতৃত্ব দেন। তবে তার এই বিদ্রোহ ব্যর্থ হয়। তিনি আর তার সামান্য কয়েকশ সৈন্য আব্বাসীয় বিশাল বাহিনীর মুখোমুখি হন। আব্বাসীয়দের নেতৃত্বে ছিল ইসা ইবনে মুসা। তিনি ৬ই ডিসেম্বর ৭৬২ খ্রিস্টাব্দে (১৪৫ হিজরি) নিহত হন।